cyanic-selkie/wikianc huggingface dataset:
বিপ্লবী সমাজতন্ত্রী (মিশর)
ইতিহাস
নিষিদ্ধ মুসলিম ব্রাদারহুডের সাথে আরএস'র সম্পর্ক মিশরের আগের বামপন্থী সংগঠনগুলির থেকেও আলাদা, যা মিশরীয় কমিউনিস্ট পার্টির মতো একই অবস্থানে ছিল, যা সাধারণত ইসলাম ধর্মকে ফ্যাসিবাদের সাথে তুলনা করে। আরএস অবশ্য "কখনো ইসলামীদের সাথে, কখনো রাষ্ট্রের সাথে" এই স্লোগানকে এগিয়ে নিয়ে যায়। ব্রিটেনের সমাজতান্ত্রিক ওয়ার্কার্স পার্টির ক্রিস হারম্যান তার বই, দ্য প্রফেট অ্যান্ড দ্য প্রলেটারিয়েট-এ স্লোগানটি তৈরি করেছিলেন যা আরবিতে অনুবাদ করা হয়েছিল এবং ১৯৯৭ সালে আরএস দ্বারা ব্যাপকভাবে বিতরণ করা হয়েছিল। আরএস এভাবে ব্রাদারহুডের সাথে প্রচারণা চালাতে সক্ষম হয়েছে, উদাহরণস্বরূপ ইন্টিফাদাপন্থী ও যুদ্ধবিরোধী আন্দোলনের সময়কে উল্লেখ করা যায়।
২০১১-এর মিশরীয় বিপ্লব
ইউনিভার্সিটি অব ক্যালিফোর্নিয়ার ইতিহাসের অধ্যাপক মার্ক লেভাইনের মতে, আরএস "প্রেসিডেন্ট হোসনি মোবারক -এর পরবর্তী সময়ে " তাহরির (মিশরীয় বিপ্লবের সময়) এবং এখন শ্রমিক আন্দোলনে গুরুত্বপূর্ণ ভূমিকা পালন করেছিল।
ডেকলান রাইস
২০০৬–০৭ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে রাইস ফুটবল জগতে প্রবেশ করেন; অতঃপর তিনি ওয়েস্ট হ্যাম ইউনাইটেড অনূর্ধ্ব-২৩ এবং একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, তিনি অনূর্ধ্ব-২৩ এবং একাডেমি পর্যায় হতে উত্তীর্ণ হয়ে ওয়েস্ট হ্যাম ইউনাইটেডের মূল দলে যোগদান করেছেন।
জন কোলিয়ার (মল্লক্রীড়াবিদ)
জন শেলডন কোলিয়ার (২৬ সেপ্টেম্বর, ১৯০৭ - ৩১ অক্টোবর, ১৯৮৪) ছিলেন একজন মার্কিন মল্লক্রীড়াবিদ, যিনি প্রধানত ১১০ মিটার হার্ডলসে প্রতিদ্বন্দ্বিতা করেছিলেন।
নিউইয়র্কের বাফেলোতে জন্মগ্রহণ করেন, তিনি মার্কিন যুক্তরাষ্ট্রের হয়ে ১৯২৮ সালের গ্রীষ্মকালীন অলিম্পিকে নেদারল্যান্ডসের আমস্টারডামে অনুষ্ঠিত ১১০ মিটার হার্ডলেসে প্রতিদ্বন্দ্বিতা করেছিলেন যেখানে তিনি ব্রোঞ্জ পদক জিতেছিলেন।
হ্যাকার (কম্পিউটার নিরাপত্তা)
হ্যাকার হচ্ছেন সেই ব্যক্তি যিনি নিরাপত্তা/অনিরাপত্তার সাথে জড়িত এবং নিরাপত্তা ব্যবস্থার দুর্বল দিক খুঁজে বের করায় বিশেষভাবে দক্ষ অথবা অন্য কম্পিউটার ব্যবস্থায় অবৈধ অনুপ্রবেশ করতে সক্ষম বা এর সম্পর্কে গভীর জ্ঞানের অধিকারী।হ্যাকার সাধারনত দুই প্রকার হয়ে থাকে:
এদের মধ্যে পার্থক্য করার জন্য প্রায়ক্র্যাকার শব্দটি ব্যবহার করা হয়, যা কম্পিউটার নিরাপত্তা হ্যাকার থেকে একাডেমিক বিষয়ের হ্যাকার থেকে আলাদা করার জন্য ব্যবহার করা হয় অথবা অসাধু হ্যাকার (ব্ল্যাক হ্যাট হ্যাকার) থেকে নৈতিক হ্যাকারের (হোয়াইট হ্যাট হ্যাকার) পার্থক্য বুঝাতে ব্যবহৃত হয়।যেমন ভাবে বিপদের সংকেট প্রদানের জন্য লাল রং ব্যবহার করা হয়। ঠিক তেমনি হ্যাকারের হ্যাক করার উদ্দেশ্যকে বিবেচনা করে প্রতীক হিসেবে তিন ধরনের হেড (টুপি) ব্যবহার করা হয়। আর এসব হোয়াইট হ্যাট হ্যাকার, গ্রে হ্যাট হ্যাকার এবং ব্ল্যাক হ্যাট হ্যাকার থেকেই গড়ে উঠে বিখ্যাত হ্যাকাররা।
সাদা টুপি হ্যাকার: এরা কম্পিউটার তথা সাইবার ওয়ার্ল্ডের প্রদান করে । এরা কখনো অপরের ক্ষতি করেনা । এদের কে ইথ্যেকেল হ্যাকার বলা হয় ।
ধুসর টুপি হ্যাকার: এরা এমন এক ধরনের হ্যাকার যারা সাদা টুপি এবং কাল টুপি হ্যাকারের মধ্যপর্তি স্থানে অবস্থান করেন । এরা ইচ্ছা করলে কারোও ক্ষতি ও করতে পারে এবং উপকারো করতে পারে।
কালো টুপি হ্যাকার: হ্যাকার বলতে সাধারনত কালো টুপি হ্যাকার দের বোঝায় এরা সব সময় কোন না কোন ভাবে অপরের ক্ষতি করার চেস্টা করে । সাইবার ওয়ার্ল্ডে এরা সবসময় ঘ্রিনিত হয়ে থাকে । এছারাও আরো কিছু হ্যাকারের ধরন রয়েছে । যেমন- (সাইবার এক্সডি) এরা নিজেরা ভিবিন্ন শেল আপলোড করে থাকে ওয়েব সাইটে এবং অন্যের ক্ষতি করেনা। (স্ক্রিপ্ট কিডি) এরা নিজেরা কিছুই পারেনা বরং বিভিন্ন সফটওয়ার টুলস ব্যাবহার করে থাকে।
প্রণব মঠ, বাজিতপুর
অবস্থান
বাংলাদেশের ঢাকা বিভাগের মাদারীপুর জেলার সদর উপজেলার কেন্দুয়া ইউনিয়নের কলাগাছিয়া গ্রামের বাজিতপুরে মঠটি অবস্থিত।
শামসুল হক
শামসুল হক নামটি নিম্নের ব্যক্তিবর্গকে নির্দেশ করতে পারেঃ
তোফায়েল আহমেদ
তোফায়েল আহমেদ (জন্ম ২২ অক্টোবর ১৯৪৩) একজন বাংলাদেশী রাজনীতিবিদ। তিনি বাংলাদেশের অন্যতম প্রধান রাজনৈতিক দল বাংলাদেশ আওয়ামী লীগের শীর্ষস্থানীয় নেতা। ১৯৯৬ খ্রিষ্টাব্দের ২৩ জুন তিনি প্রধানমন্ত্রী শেখ হাসিনা সরকারের শিল্প ও বাণিজ্য মন্ত্রী হিসেবে শপথ গ্রহণ করেন। তিনি পাঁচ দফা জাতীয় সংসদের সদস্য নির্বাচিত হন। বর্তমানে তিনি আওয়ামী লীগের উপদেষ্টা পদের একজন সদস্য এবং তিনি ২০১৮ সাল পর্যন্ত বাণিজ্য মন্ত্রনালয়ের মন্ত্রী হিসেবে দায়িত্ব পালন করেছেন।
জীবন ও শিক্ষা
তোফায়েল আহমেদের জন্ম ১৯৪৩ খ্রিষ্টাব্দের ২২ লাদেশ) ভোলা অক্টোবর ব্রিটিশ ভারতের বেঙ্গল প্রেসিডেন্সির (বর্তমান বাংর কোড়ালিয়া গ্রামে। পিতা মৌলভী আজহার আলী, মা ফাতেমা বেগম। ১৯৬০ সালে ভোলা সরকারি হাই স্কুল থেকে মাধ্যমিক পাস করেন। বরিশাল ব্রজমোহন কলেজ থেকে ১৯৬২ সালে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয় থেকে মৃত্তিকা বিজ্ঞানে এমএসসি।
রাজনৈতিক জীবন
১৯৬৬-৬৭ মেয়াদে ঢাকা বিশ্ববিদ্যালয়ের ইকবাল হলের (বর্তমানে সার্জেন্ট জহুরুল হক হল) নির্বাচিত সহ সভাপতি (ভিপি) ছিলেন। ১৯৬৮-৬৯-এ গণজাগরণ ও ছাত্র আন্দোলন চলাকালীন তিনি ডাকসুর ভিপি হিসেবে সর্বদলীয় ছাত্র সংগ্রাম পরিষদের আহ্বায়কের দায়িত্ব পালন করেন। ঊনসত্তরের গণঅভ্যুত্থানের ফলশ্রুতিতে শেখ মুজিবুর রহমানসহ আগরতলা ষড়যন্ত্র মামলার সকল আসামীকে মুক্তি প্রদান করে পাকিস্তান সরকার। কেন্দ্রীয় ছাত্র সংগ্রাম পরিষদ ঐ বছরেরই ২৩শে ফেব্রুয়ারি শেখ মুজিবের সম্মানে ঢাকার রেসকোর্স ময়দানে (বর্তমানে সোহ্‌রাওয়ার্দী উদ্যান) এক সভার আয়োজন করে। লাখো জনতার অংশগ্রহণে আয়োজিত এই সম্মেলনে শেখ মুজিবকে “বঙ্গবন্ধু” উপাধিতে ভূষিত করা হয়। উপাধি প্রদানের ঘোষণা দেন তোফায়েল আহমেদ। ১৯৭০ খ্রিষ্টাব্দে আওয়ামী লীগের মনোনয়নে জাতীয় পরিষদের নির্বাচনে অংশ নিয়ে জয় লাভ করেন। ১৯৭১ খ্রিষ্টাব্দে মুক্তিযুদ্ধে তিনি মুজিব বাহিনীর অঞ্চল ভিত্তিক দায়িত্বপ্রাপ্ত চার প্রধানের একজন ছিলেন।
রাষ্ট্র পরিচালনায় ভূমিকা
১৬ ডিসেম্বর ১৯৭১ তারিখে স্বাধীন বাংলাদেশ প্রতিষ্ঠার পরবর্তীকালে ১৪ জানুয়ারি ১৯৭২ তারিখে প্রতিমন্ত্রীর মর্যাদায় বাংলাদেশের প্রথম প্রধানমন্ত্রী শেখ মুজিবুর রহমানের রাজনৈতিক সচিবের দায়িত্ব লাভ করেন। তিনি বাংলাদেশ আওয়ামী লীগের প্রার্থী হিসাবে ১৯৭৩, ১৯৮৬, ১৯৯১, ১৯৯৬,২০০৮ ও ২০১৪ খ্রিষ্টাব্দের জাতীয় সংসদ নির্বাচনে জয় লাভ করেন। ১৯৯৬ সালের ২৩ জুন তিনি শেখ হাসিনা সরকারের শিল্প ও বাণিজ্য মন্ত্রীর দায়িত্ব প্রাপ্ত হন। তিনি দীর্ঘদিন বাংলাদেশ আওয়ামী লীগের সভাপতি মন্ডলীর সদস্য হিসেবে দায়িত্ব পালন করেছেন।তিনি বাণিজ্য মন্ত্রণালয়ের মন্ত্রী হিসেবে দায়িত্ব পালন করেছেন ২০১৮ পর্যন্ত।
পারিবারিক জীবন
তোফায়েল আহমেদ ১৯৬৪ সালে দনিয়াস্থ আলহাজ্ব মফিজুল হক তালুকদারের জ্যেষ্ঠ কন্যা আনোয়ারা বেগমের সঙ্গে তিনি পরিণয়সূত্রে আবদ্ধ হন। সংসারজীবনে এক কন্যাসন্তানের জনক। কন্যা তাসলিমা আহমেদ জামান মুন্নী বতর্মানে একজন চিকিৎসক। জামাতা তৌহিদুজ্জামান তুহিন বর্তমানে স্কয়ার হসপিটালে কর্মরত কার্ডিওলজিস্ট।
কে ডি কলেজ অফ কমার্স অ্যান্ড জেনারেল স্টাডিজ
কেডি কলেজ অফ কমার্স অ্যান্ড জেনারেল স্টাডিজ পশ্চিমবঙ্গের মেদিনীপুরে অবস্থিত একটি স্নাতক, কো-এড কলেজ। এটি ১৯৬১ সালে প্রতিষ্ঠিত হয়েছিল এখানে বাণিজ্য (বি.কম) এবং আর্টস (বিএ) বিষয়ে স্নাতক ডিগ্রি পড়ানো হয়। কলেজটি বিদ্যাসাগর বিশ্ববিদ্যালয়ের অধিভুক্ত। ২০০৪ এর সেপ্টেম্বরে এটি জাতীয় মূল্যায়ন ও স্বীকৃতি কাউন্সিল  (ন্যাক) বি + গ্রেড লাভ করেছে। যাইহোক, এরপরে স্বীকৃতি সময়কাল পেরিয়ে গেছে এবং স্বীকৃতিটির মেয়াদ শেষ হয়ে গেছে।
লিওন কোলম্যান
লিওনার্ড "লিওন" কোলম্যান (জন্ম ১ সেপ্টেম্বর, ১৯৪৪, আলাবামাতে) একজন মার্কিন হার্ডলার, যিনি ১৯৬৮ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।
জুলাই ১৯৮২ কোলম্যান মাস্টার্স সো ক্যাল ট্র্যাক এবং ফিল্ড চ্যাম্পিয়নশিপে প্রতিদ্বন্দ্বিতা করেন এবং এম৩৫ হার্ডলস রেস জিতেছিলেন; এবং, ১৯৮৩ সালের আগস্টে মাস্টার্স ওয়েস্ট রিজিয়ন মিটে জয়লাভ করেন।
অ্যাথেন্স, ওহাইও
অ্যাথেন্স মার্কিন যুক্তরাষ্ট্রের ওহাইও অঙ্গরাজ্যের অ্যাথেন্স কাউন্টির একটি শহর ও কাউন্টি আসন। শহরটিতে ওহাইও বিশ্ববিদ্যালয় নামে একটি একটি বড় সরকারি গবেষণা বিশ্ববিদ্যালয় রয়েছে, যেখানে স্নাতক ও স্নাতকোত্তর ২১,০০০ জনেরও বেশি শিক্ষার্থী অধ্যায়ন করেন। কলম্বাসের প্রায় ৬৫ মাইল (১০৫ কিলোমিটার) দক্ষিণ-পূর্বে ওহাইও অঙ্গরাজ্যের দক্ষিণ-পূর্বাঞ্চলে হকিং নদীর তীরে অবস্থিত অ্যাথেন্স হল অ্যাথেন্স, ওএইচ মহানগর পরিসংখ্যান অঞ্চলের প্রধান শহর। শহরের জনসংখ্যা ২০১০-এর আদম শুমারি অনুসারে ২৩,৮৩২ জন।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ১০.০৫ বর্গমাইল (২৬.০ কিমি ২), যার মধ্যে ৯.৮৩ বর্গমাইল (২৫.৫ কিমি ২) ভূমিভাগ ও ০.২২ বর্গমাইল (০.৫৭ কিমি ২) জলভাগ নিয়ে গঠিত।
২০১০-এর আদমশুমারি
২০১০-এর আদমশুমারি অনুসারে, শহরে ২৩,৮৩২ জন মানুষ, ৬,৯০৩ জন গৃহমালিক ও ১,৮৪২ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৪২৪.৪ জন (৯৩৬.১ জন/কিমি২)। প্রতি বর্গমাইলে গড়ে ৭৫১.৯ এর (২৯০.৩ জন/কিমি২) ঘনত্বে ৭,৩৯১ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৬.৪% শ্বেতাঙ্গ, ৪.৪% আফ্রিকান আমেরিকান, ০.২% নেটিভ আমেরিকান, ৬.১% এশীয়, ০.৬% অন্যান্য জাতি এবং ২.৩% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ২.৪% ছিল।
২০০০-এর আদমশুমারি
২০০০-এর আদমশুমারি অনুসারে, শহরে ২১,৩৪২ জন মানুষ, ৬,২৭১ জন গৃহমালিক ও ১,৯০৬ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৫৬০.৪ জন (৯৮৮.০ জন/কিমি২)। প্রতি বর্গমাইলে গড়ে ৮০৫.৬ এর (৩১০.৯ জন/কিমি২) ঘনত্বে ৬,৭১৫ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৯.১৬% শ্বেতাঙ্গ, ৩.৮২% আফ্রিকান আমেরিকান, ০.১৫% নেটিভ আমেরিকান, ৪.৪৭% এশীয়, ০.০৬ প্রশান্ত মহাসাগরীয় দ্বীপবাসী, ০.৬০% অন্যান্য জাতি এবং ১.৭৪% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ১.৪১% ছিল।
যায়নাব বিনতে আবি মুয়াবিয়া
নাম ও বংশ পরিচয়
তিনি বিখ্যাত সাকিফ গোত্রে র কন্যা ছিলেন। তার পিতার নাম আবদুল্লাহ আবু মুয়াবিয়া ইবনে উত্তাব। তিনি প্রখ্যাত সাহাবা আবদুল্লাহ ইবনে মাসউদ এর স্ত্রী ছিলেন।
জীবন বৃত্তান্ত
যায়নাব বিনতে আবি মুয়াবিয়া একজন দক্ষ হস্তশিল্পী ছিলেন। নিজ হাতে হস্ত তৈজসপত্র তৈরি করে বিক্রী করতেন। এই মালামাল থেকে নিজের ছেলে-মেয়ে ও পরিবারের জন্য ব্যয় করতেন। এবং এই হস্ত শিল্পতে তিনি সচ্ছলতাও অর্জন করেছিলেন। তিনি খায়বার অভিযানে অংশগ্রহণ করেন।
তার স্বামী আবদুল্লাহ ইবনে মাসউদ ৩২ হিজরিতে সনে ইনতিকাল করেন। অন্তিম অবস্থায় তিনি স্ত্রী ও কন্যাদের দেখাশুনা ও বিয়ে-শাদীর ব্যাপারে যুবায়র ইবনে আওয়াম ও আবদুল্লাহ ইবনে জুবায়রকে সাহায্য করার অসীয়ত করে যান।
হাদিস বর্ণনা
যায়নাব বিনতে আবি মুয়াবিয়া ৮টি হাদিস বর্ণনা করেন। তিনি সরাসরি মুহাম্মাদ, তার স্বামী আবদুল্লাহ ইবনে মাসউদ ও উমার ইবনে খাত্তাব থেকে হাদিস বর্ণনা করেন।
এবং তার থেকে অনেক তাবেয়ী হাদিস বর্ণনা করেছেন। উল্লেখযোগ্য নামগুলোঃ
একটি হাদিস,
যায়নাব বিনতে আবি মুয়াবিয়া বলেন, রাসুলুল্লাহ একদিন তাকে বললেন : যখন তুমি ঈশার নামাযের উদ্দেশ্যে ঘর থেকে বের হবে তখন সুগন্ধি স্পর্শ করবে না।
মৃত্যু
যায়নাব বিনতে আবি মুয়াবিয়া ইনতিকাল সম্পর্কে সুনির্দিষ্ট তথ্য পাওয়া যায় না। তবে ধারণা করা হয়, তিনি স্বামীর ৩২ হিজরিতে মৃত্যুর পর বেশ কিছু দিন জীবিত ছিলেন এবং খুলাফায়ে রাশিদুন শেষের দিকে ইনতিকাল করেন।
ইসলামাবাদের ইতিহাস
পাকিস্তানের রাজধানী ইসলামাবাদের শহরটি ইসলামাবাদ রাজধানী অঞ্চলের এশিয়ার পরিচিত প্রাচীনতম মানব বসতির ক্ষেত্রগুলোর একটি পোথোহার মালভূমিতে অবস্থিত। এই মালভূমিতে পাওয়া কিছু প্রাচীনতম প্রস্তর যুগের প্রত্নতাত্ত্বিক শিল্পকর্ম পাওয়া গেছে যেগুলোর তারিখ ১০ লাখ থেকে ৫,০০,০০০ বছর পূর্বে। শোন নদীর সোপান হতে উদ্ধারকৃত অশোধিত পাথরগুলো নিশ্চিত করে যে হিম যুগে এখানে আদিম মানুষেরা বসবাস করত। প্রাগৈতিহাসিক যুগের মৃৎপাত্র ও পাত্রের নমুনা এখানের বিভিন্ন এলাকায় পাওয়া গেছে।
সীমিত খনন এখানের প্রাগৈতিহাসিক সংস্কৃতির প্রমাণ নিশ্চিত করেছে। ৫০০০ খ্রিস্টপূর্বাব্দের ধ্বংসাবশেষ এবং মানুষের মাথার খুলির প্রাপ্তি দেখায় যে এই অঞ্চলটি নব্যপ্রস্তরযুগীয় মানুষের আবাস ছিলো যারা শোন নদীর তীরের আশেপাশে ঘুরে বেড়াতো। নব্যপ্রস্তর যুগে ৩০০০ খ্রিস্টপূর্বাব্দের দিকে এই অঞ্চলে লোকজন ছোট সম্প্রদায় গড়ে তুলেছিলো। সিন্ধু সভ্যতার শেষে অবস্থিত এই এলাকাটি ছিলো মধ্য এশিয়ায় আর্য সম্প্রদায়ের আদি বাসস্থানের একটি। তাদের সভ্যতাটি এখানে খ্রিস্টপূর্ব ২৩শ থেকে ১৮শ শতাব্দীতে গড়ে উঠে। অনেক বড় বাহিনী মহান আলেকজান্ডার, চেঙ্গিজ খান, তৈমুর লং এবং আহমদ শাহ দুররানিদের বাহিনীরা ভারতীয় উপমহাদেশ আক্রমণ করতে এই অঞ্চল ব্যবহার করে পূর্বদিকে প্রবেশ করত। একদা একটি বৌদ্ধ শহর এই অঞ্চলে ছিলো এবং এর ধ্বংসস্তুপ জি-১২ সেক্টরে চিহ্নিত করা হয়েছে। আধুনিক ইসলামাদের ভেতর সাইদপুরের পুরনো বসতিও অন্তর্ভুক্ত রয়েছে। ব্রিটিশরা ১৮৪৯ সালে শিখদের কাছ থেকে এই অঞ্চলের নিয়ন্ত্রণ নিয়ে নেয় এবং এই অঞ্চলের রাওয়ালপিন্ডিতে এশিয়ার বৃহত্তম সেনানিবাস নির্মাণ করে।
নির্মাণ এবং উন্নয়ন
১৯৪৭ সালে পাকিস্তান স্বাধীনতা পাওয়ার পরে করাচি ছিলো এর প্রথম রাজধানী। ১৯৫৮ সালে নতুন রাজধানী নির্মাণের জন্য রাওয়ালপিন্ডির আশেপাশে উপযুক্ত স্থান নির্ধারণের জন্য একটি কমিটি গঠন করা হয়। ১৯৬০ সালে ইসলামাবাদ শহরটিকে রাজধানী করার উদ্দেশ্যে নির্মাণ করা শুরু হয়। ১৯৬০ সালে পাকিস্তানের নতুন রাজধানী প্রতিষ্ঠার জন্য পাঞ্জাব প্রদেশের রাওয়ালপিন্ডি জেলা থেকে জমি স্থানান্তর করা হয়েছিল। কনস্টান্টিনোস অ্যাপোস্টলো ডক্সিয়াদিস শহরটির মাস্টারপ্ল্যান প্রস্তুত করেন। ১৯৬০ সালের প্রধান পরিকল্পনা অনুসারে রাজধানী অঞ্চলটিতে রাওয়ালপিন্ডি অন্তর্ভুক্ত ছিল। রাওয়ালপিন্ডি শেষ পর্যন্ত ১৯৮০ এর দশকে ইসলামাবাদ মাস্টার প্ল্যান থেকে বাদ পড়েছিল। এই শহরটিকে দক্ষিণ এশিয়া সবচেয়ে ব্যাপকভাবে ও সফলভাবে পরিকল্পিত নগরী হিসেবে ধরা হয়।
ক্লড শ্যানন
ক্লড শ্যানন (এপ্রিল ৩০, ১৯১৬ - ফেব্রুয়ারি ২৪, ২০০১) একজন মার্কিন গণিতবিদ, তড়িৎ ও কম্পিউটার প্রকৌশলী ও বিজ্ঞানী। তিনি তথ্যতত্ত্ব বা Information theory এবং ডিজিটাল বর্তনী বিষয়ে গবেষণার সূচনা করেন এবং তিনি "তথ্য তত্ত্বের জনক" হিসেবে পরিচিত।
প্রাথমিক জীবন
থাম্ব|মিনিভ্যাক 601, ক্লড শ্যাননের ডিজাইন করা একটি ডিজিটাল কম্পিউটার প্রশিক্ষক শ্যাননের জন্ম মিশিগানের পেটস্কি শহরে। জীবনের প্রথম ১৬ বছর কাটিয়েছেন মিশিগানের গেলর্ড শহরে। তিনি সেখানকার গেলর্ড হাই স্কুল হতে ১৯৩২ খ্রীস্টাব্দে পাস করেন। কিশোর বয়সে তিনি ওয়েস্টার্ন ইউনিয়ন এর বার্তাবাহক হিসাবে কাজ করেছেন। তিনি টমাস আলভা এডিসন এর দূর সম্পর্কের আত্মীয়।
লুই প্ল্যাক হ্যামমেট
লুই প্ল্যাক হ্যামমেট (৭ এপ্রিল ১৮৯৪ - ৯ ফেব্রুয়ারি ১৯৮৭) একজন আমেরিকান ভৌত রসায়নবিদ ছিলেন। তিনি হ্যামেট সমীকরণের জন্য পরিচিত, যা প্রতিস্থাপন অ্যারোম্যাটিক যৌগসহ কয়েক ধরনের জৈব বিক্রিয়ায় সাম্যধ্রুবকের সাথে বিক্রিয়ার হারের মধ্যকার সম্পর্ক স্থাপন করে। তিনি সুপার এসিড সম্পর্কিত গবেষণা এবং তাদের এসিডি তুলনা করার নতুন পরিকল্পনা বিকাশের জন্যও খ্যাত, যা বর্তমানে হ্যামমেট অ্যাসিডিটি ফাংশন হিসাবে পরিচিত। কার্টিন-হ্যামেট নীতিতে তার নাম রয়েছে।
তার প্রাপ্ত পুরষ্কারগুলির মধ্যে রয়েছে ১৯৬১ সালে প্রিস্টলি পদক, ১৯৬১ সালে উইলার্ড গিবস অ্যাওয়ার্ড, ১৯৬৭ সালে জাতীয় বিজ্ঞান পদক এবং ১৯৭৫ সালে বার্নার্ড পদক।
মার্গারেট মিচেল
মার্গারেট মানেরলিন মিচেল (নভেম্বর ৮ ১৯০০ - আগস্ট ১৬ ১৯৪৯) একজন আমেরিকান লেখিকা ও সাংবাদিক। ওনার জীবদ্দশায় মার্কিন যুক্তরাষ্ট্রের গৃহযুদ্ধের উপর লেখা ওনার একমাত্র উপন্যাস প্রকাশিত হয় যার নাম গন উইথ দ্য উইন্ড। এই উপন্যাসের জন্য ১৯৩৬ সালে উনি সর্বাধিক বিশিষ্ট নভেল বিভাগে যুক্তরাষ্ট্রের জাতীয় পুস্তক পুরস্কার ও ১৯৩৭ সালে কথাসাহিত্যের জন্য পুলিৎজার পুরস্কার লাভ করেন। সম্প্রতি ওনার ছোটবেলার লেখার একটি সংকলন ও কিশোরী বয়সে রচিত 'লস্ট লেইসেন' নামক একটি উপন্যাসিকা প্রকাশিত হয়েছে। 'দ্যা অ্যাটল্যান্টা জারনালে' প্রকাশিত ওনার কিছু নিবন্ধও পুস্তকাকারে পুনঃপ্রকাশিত হয়।
পারিবারিক ইতিহাস
মার্গারেট মিচেল একজন দক্ষিণী ছিলেন ও সারাজীবন জর্জিয়ার অ্যাটল্যান্টায় কাটিয়েছেন। ১৯০০ সালে একটি ধনী ও রাজনৈতিকভাবে প্রভাবশালী পরিবারে ওনার জন্ম হয়। ওনার বাবা, ইউজিন মুস মিচেল, একজন আইনজীবী ছিলেন এবং মা, ম্যারি ইসাবেল স্টিফেন্স, ছিলেন একজন ভোটাধিকারী। ওনার দুই দাদা ছিলেন। বড় রাসেল স্টিফেন্স মিচেল শিশুবয়সে ১৮৯৪ সালে মারা যান ও ছোট আলেক্সজান্ডার স্টিফেন্স মিচেল ১৮৯৬ সালে জন্মগ্রহণ করেন।
আদিয়ার নদী
আদিয়ার বা আদায়র নদী কন্নপুরপুর জেলার চেম্বারামবাক্কাম হ্রদের নিকটে উৎপন্ন হয়্য, যা ভারতের, তামিলনাড়ু রাজ্যের রাজধানী চেন্নাই (মাদ্রাজ) শহরের তিনটি নদীর মধ্যে একটি, থেকে বায়ুপ্রবাহ করে এবং নদীটি বঙ্গোপসাগরে মিলিত হয়।   দীর্ঘ নদী চেন্নাইয়ের মোহনার বাস্তুতন্ত্রে অবদান রাখে। উচ্চ মাত্রা দূষণ সত্ত্বেও এই নদীতে নৌকাচালনা ও মাছ ধরার ব্যবস্থা রয়েছে। নদীটি প্রায়  অঞ্চলের সাথে প্রায় ২০০ টি জলাশয় এবং হ্রদ, ছোট নদী এবং বৃষ্টির জল  সংগ্রহ করে। শহর থেকে বেশিরভাগ বর্জ্য এই নদী এবং  কুয়ম নদী দ্বারা নিষ্কাশিত হয় ।
উৎস এবং প্রবাহ
চেন্নাইয়ের কাছে তম্বরম থেকে প্রায় পশ্চিমে শ্রীরামবুদ্দুর তালুকের মানিমঙ্গলম গ্রামের কাছে মালাইপট্টু জলাশয় (৮০.০০ ডিগ্রি অক্ষাংশ এবং ১২.৯৩ ডিগ্রী দ্রাঘিমাংশ) থেকে আদিয়ার নদী উৎপন্ন হয়। কেবল সেই বিন্দু থেকে প্রবাহ হিসাবে দেখা হয়েছে, যেখানে চেম্বারামবাক্কাম হ্রদ থেকে জল নদীতে যোগদান করে। এটি কানচাপুরম, তিরুভাল্লুর ও চেন্নাই জেলার মধ্য দিয়ে প্রায়  প্রবাহিত হয় চেন্নাইয়ের আদিয়ার অঞ্চলে বঙ্গোপসাগরে মিলিত হওয়ার আগে।  এখানে এটি একটি উপত্যকা গঠন করে যা সমুদ্রের প্রান্তে অবস্থিত আদিয়ার সেতু থেকে স্যান্ডবার পর্যন্ত বিস্তৃত। বিস্তৃত উপকূলটি পাখিদের  আকর্ষণ করে। প্রায়  এলাকার আচ্ছাদনটি ১৯৮৭ সালে  বন্যপ্রাণী সংরক্ষণের ব্যবস্থা করে।  মোহনায় বালি চর গঠনের কারণে নদীটি মুখের কাছাকাছি একটি বদ্ধ জলাশয় তৈরি হয়, যা আদিয়ার খাঁড়ি নামে পরিচিত। এই খাঁড়িটি একটি প্রাকৃতিক চ্যানেল, যা সমুদ্রে জোয়ার জল বহন করে।
ভূগোল
থাম্ব|200x200পিক্সেল| আদিয়ার নদী বঙ্গোপসাগরে যোগদান করছে থাম্ব|200x200পিক্সেল| মানপাক্কাম সেতু থেকে আদিয়ার নদী একটি দৃশ্য থাম্ব|200x200পিক্সেল| নদীর উপর সূর্যাস্ত থাম্ব|200x200পিক্সেল| আদিয়ার নদীর মোহনা
ল্যান্ডমার্ক
থিওসফিকাল সোসাইটি, আন্না ইউনিভার্সিটি, মাদ্রাজ নৌকা ক্লাব, তেনরাল আদিয়ারের তীরে অবস্থিত বিশিষ্ট প্রতিষ্ঠান। আদিয়ার নদী রায়প্পা নগর ও জে জে নগরের ৬ টি লেনের বহিঃস্থ রিং রোডের সীমানা অতিক্রম করে।
দূষণ
থিরু ভি কা সেতুর কাছাকাছি আদিয়ারের প্রস্থ প্রায় ৪৮০ মিটার (১,৫৭০ ফুট) এর কাছাকাছি, যেখানে পলি জমার সমস্যাটি গুরুতর ছিল না, যা প্রায় ৪ কিলোমিটার (২.৫ মাইল) পর্যন্ত জলপথের জোয়ারের প্রভাবকে সক্রিয় রেখেছে।।যাইহোক, এটা অপরিহার্য ছিল গ্রোয়াইন  (সমুদ্র বা নদীর উপকূলের অবক্ষয় রোধ করার উদ্দেশ্যে নির্মিত কাঠ ইত্যাদির তৈরি বাঁধ) প্রদানের জন্য, যাতে নদী মুখ পর্যাপ্ত প্রস্থে  খোলা রাখা যায় এবং বর্ষা মৌসুমে বন্যা প্রতিরোধ করা যায়। ২০১১ সালে, জল সম্পদ বিভাগ (ডাব্লুআরডি) থেকে নদীটির কাছে বালি চর গঠন হ্রাস করার জন্য গ্রোয়াইন নির্মাণের প্রস্তাব দেওয়া হয়েছিল।
নিকাশী পরিষ্কারের ব্যবস্থা
২০১২ সালে, রাজ্য সরকার ৩৩৭ টি নিকাশী পরিষ্কারের ব্যবস্থা নির্মাণের জন্য ৩,০০০ মিলিয়ন বরাদ্দ দিয়েছে, যার মধ্যে আদিয়ার নদীর ৪৯ টির অবস্থান রয়েছে। অন্যদের মধ্যে কয়ম নদীতে ১০৫ টি এবং বাকিংহাম খালের ১৮৩ টি স্থান রয়েছে।
দখলমুক্ত
অনিয়ন্ত্রিত ও অনির্ধারিত নদী দখলের কারণে আদিয়ার নদীর তীরে বন্যা হয়।
হোস্টনাম
কম্পিউটার নেটওয়ার্কে, একটি হোস্টনাম (বা নোডনাম ) হলো একটি লেবেল যা একটি কম্পিউটার নেটওয়ার্কের সাথে সংযুক্ত একটি ডিভাইসের জন্য নির্ধারিত হয় এবং এটি ডিভাইসটিকে বিভিন্ন ধরনের ইলেকট্রনিক যোগাযোগে সনাক্ত করতে ব্যবহৃত হয়, যেমন ওয়ার্ল্ড ওয়াইড ওয়েব। হোস্টনামগুলি একটি সাধারণ শব্দ বা বাক্যাংশের সমন্বয়ে সহজ নাম হতে পারে, অথবা সেগুলি কাঠামোবদ্ধ হতে পারে। কর্মক্ষমতা এবং অন্যান্য কারণে প্যাকেটের রাউটিংয়ের জন্য প্রতিটি হোস্টনামের সাধারণত কমপক্ষে একটি সংখ্যাসূচক নেটওয়ার্ক ঠিকানা থাকে।
ইন্টারনেটের হোস্টনামগুলি একটি ডোমেইন নেম সিস্টেম (ডিএনএস) ডোমেইনের নাম যুক্ত করতে পারে, যা নির্দিষ্ট হোস্ট লেবেল থেকে একটি সময়ের ("ডট") দ্বারা পৃথক করা হয়। পরের আকারে, একটি হোস্টনামকে ডোমেইন নামও বলা হয়। যদি ডোমেইনের নাম সম্পূর্ণরূপে উল্লেখ করা হয়, যার মধ্যে রয়েছে ইন্টারনেটের একটি টপ-লেভেল ডোমেইন, তাহলে হোস্টনামকে বলা হয় সম্পূর্ণরূপে যোগ্য ডোমেইন নাম (এফকিউডিএন)। ডিএনএস ডোমেইন অন্তর্ভুক্ত হোস্টনামগুলি প্রায়ই হোস্টের আইপি ঠিকানাগুলির সাথে ডোমেইন নেম সিস্টেমে সংরক্ষণ করা হয় যা তারা হোস্টনামকে একটি ঠিকানায় ম্যাপ করার উদ্দেশ্যে বা বিপরীত প্রক্রিয়ার জন্য প্রতিনিধিত্ব করে।
ইন্টারনেট হোস্টনাম
ইন্টারনেটে, একটি হোস্টনাম হোস্ট কম্পিউটারের জন্য নির্ধারিত একটি ডোমেইন নাম। এটি সাধারণত হোস্টের স্থানীয় নামের সাথে তার মূল ডোমেইনের নামের সংমিশ্রণ। উদাহরণস্বরূপ,  একটি স্থানীয় হোস্টনাম   এবং ডোমেইন নাম   নিয়ে গঠিত। এই ধরনের হোস্টনাম স্থানীয় হোস্ট ফাইল বা ডোমেইন নেম সিস্টেম (ডিএনএস) সমাধানের মাধ্যমে একটি আইপি ঠিকানায় অনুবাদ করা হয়। একক হোস্ট কম্পিউটারের ক্ষেত্রে বেশ কয়েকটি হোস্টনাম থাকা সম্ভব; কিন্তু সাধারণত হোস্টের অপারেটিং সিস্টেম একটি হোস্টনাম রাখতে পছন্দ করে যা হোস্ট নিজের জন্য ব্যবহার করে।
যেকোনো ডোমেইন নাম একটি হোস্টনামও হতে পারে, যতক্ষণ পর্যন্ত কিছু বিধিনিষেধগুলি অনুসরণ করা হয়। উদাহরণস্বরূপ,  এবং   উভয়ই হোস্টনাম কারণ তাদের উভয়েরই আইপি ঠিকানা নির্ধারিত আছে। একটি হোস্টনাম একটি ডোমেইন নাম হতে পারে, যদি এটি সঠিকভাবে ডোমেইন নাম সিস্টেমে সংগঠিত হয়। একটি ডোমেইন নাম একটি হোস্টনাম হতে পারে যদি এটি একটি ইন্টারনেট হোস্টকে বরাদ্দ করা হয় এবং হোস্টের আইপি ঠিকানার সাথে যুক্ত করা হয়।
উদাহরণ
শনি এবং বৃহস্পতি পিসি নামের একটি নেটওয়ার্কের সাথে সংযুক্ত দুটি ডিভাইসের হোস্টনাম হতে পারে। পিসির মধ্যে, ডিভাইসগুলি তাদের হোস্টনাম দ্বারা সম্বোধন করা হয়। ডিভাইসের ডোমেইন নাম যথাক্রমে saturn.PC এবং jupiter.PC। যদি পিসি ইন্টারনেটে দ্বিতীয়-লেভেল ডোমেইন নাম হিসাবে নিবন্ধিত হয়, যেমন, PC.net হিসাবে, সেক্ষেত্রে হোস্টগুলির সম্পূর্ণরূপে যোগ্য ডোমেইন নাম saturn.PC.net এবং jupiter.PC.net দ্বারা সম্বোধন করা যেতে পারে।
ইউরোপীয় কমিশন
ইউরোপীয় কমিশন হচ্ছে ইয়োরোপীয় ইউনিয়নের কার্যনির্বাহী সংস্থা। কমিশন ইয়োরোপীয় ইউনিয়নের ২৭টি দেশ কর্তৃক মনোনীত ২৭ জন কমিশনার নিয়ে গঠিত। একজন কমিশনারকে প্রেসিডেন্ট নির্বাচিত করা হয় যিনি কমিশনের প্রধান নির্বাহী হিসেবে পরিগণিত হন। বর্তমানে হোসে মানুয়্যাল বার‌্যোসো প্রেসিডেন্ট হিসেবে কর্তব্যরত। এর সচিবালয় বেলজিয়ামের রাজধানী ব্রাসেলস্‌ শহরে অবস্থিত। শহরের কেন্দ্রস্থলে বারলেমোয়া ভবনে কমিশেনের প্রধান দপ্তর। সচিবালয়ের বিভিন্ন দপ্তরে কর্মরত কর্মকর্তা ও কর্মচারীর সর্বমোট সংখ্যা ২৫ হাজারেরও বেশি।
সাঈদ আল মোয়ালাদ
সাঈদ আল মোয়ালাদ (سعيد المولد; জন্ম: ৯ মার্চ ১৯৯১) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ক্লাব
রানার-আপ
২০০৮ সালের বাংলাদেশী চলচ্চিত্রের তালিকা
২০০৮ সালে বাংলাদেশে মুক্তিপ্রাপ্ত চলচ্চিত্রের তালিকা।
মঠের বাজার মঠ
মঠের বাজার মঠ বাংলাদেশের মাদারীপুর জেলায় অবস্থিত একটি মঠ। ধনীরাম মাঝির পুত্র ডেংকর মাঝি এই মঠটি নির্মাণ করেন।
অবস্থান
বাংলাদেশের ঢাকা বিভাগের মাদারীপুর জেলার খোয়াজপুর ইউনিয়নের মঠের বাজারে মঠটি অবস্থিত।
বিলাসপুর-কাটনি লাইন
বিলাসপুর-কাটনি লাইন হল ভারতীয় রেলওয়ের পশ্চিম মধ্য রেলওয়ে এবং দক্ষিণ পূর্ব মধ্য রেলওয়ে বিভাগের একটি রেলপথ। এটি ভারতীয় রেলওয়ের একটি পাহাড়ি রেলপথ এবং এটি সম্পূর্ণরূপে বিদ্যুতায়িত।
বিলাসপুর-কাটনি লাইন পাহাড়ি এলাকা এবং জলাধার নিয়ে গঠিত। এই লাইনের রুটটি হল অনুপপুর, শাহদোল ও উমরিয়া হয়ে অমরকণ্টক পার্বত্য রেঞ্জকে বাইপাস করে কাটনি পর্যন্ত।
বিদ্যুতায়ন
বিলাসপুর-কাটনি লাইনের বিদ্যুতায়ন করা হয়েছিল ১৯৯৫ সালে এবং এর শাখাগুলি ১৯৯৪ সালে করা হয়েছিল।
প্রধান লাইন এবং শাখা
বিলাসপুর-কাটনি করিডোরের মেইনলাইনের দৈর্ঘ্য । এই লাইনটির দুটি শাখা রয়েছে প্রথম শাখা লাইনটি অনুপপুর জংশন থেকে চিরিমিরি পর্যন্ত দৈর্ঘ্য  এবং দ্বিতীয় শাখা লাইন হল বোরিদন্ড জংশন থেকে অম্বিকাপুর পর্যন্ত দৈর্ঘ্য ।
বিলাসপুর-কাটনি করিডোরের শাখা লাইনটি কয়লা উৎপাদনকারী লাইনের জন্যও পরিচিত কারণ বৈকুণ্ঠপুর এবং অম্বিকাপুরে কয়লা উৎপাদন বেশি হয়। আর অন্যদিকে চুনাপাথর উৎপাদনও হয় মূল লাইনে।
পাসিংপাড়া
পাসিংপাড়া বাংলাদেশের বান্দরবান জেলায় অবস্থিত একটি গ্রাম। এটি বাংলাদেশের সব থেকে উঁচু গ্রাম। পাসিংপাড়ার উচ্চতা সমুদ্রপৃষ্ঠ থেকে দুই হাজার সাতশ’ ফুট।
বর্ণনা
পাড়ার বাসিন্দারা মূলত মুরং সম্প্রদায়ের। প্রচলিত মতে পাড়া প্রধান বা কারবারি পাসিং ম্রো- এর নামে এর নামকরণ করা হয়েছে ‘পাসিংপাড়া’। ৫০/৬০ টি মুরং পরিবার বাস করে পাসিংপাড়ায়। স্থানীয় বাসিন্দাদের মূল জীবিকা জুমচাষ। গ্রামের ঘরগুলোর বেড়া বাঁশের এবং টিনের চাল। পাসিংপাড়া গ্রামের অনন্য বৈশিষ্ট্য হচ্ছে গ্রামের মধ্য দিয়ে মেঘ ভেসে যায়।
কীভাবে যাবেন
বান্দরবান শহর থেকে থেকে যেতে হবে রুমা বাসস্ট্যান্ড। সেখান থেকে রুমা বাজারের উদ্দেশে দু-তিনটি পরিবহনের বাস নির্দিষ্ট সময়ে ছেড়ে যায়। রুমা ১ নং সদরঘাটে বাস থেকে নেমে সোজা হাঁটলে পড়বে বড়শিপাড়া। সেখান থেকে চান্দের গাড়িতে ১১ মাইল নামক স্থানে পৌছে তিন ঘণ্টার ট্রেকিংয়ে পৌঁছানো যাবে বগালেক। এপথেই শীর্ষ চূড়া কেওক্রাডং পৌঁছানোর পর একই রাস্তা ধরে সেনাবাহিনীর হেলিপ্যাড অতিক্রম করে দেশের সবচেয়ে উঁচু গ্রাম পাসিংপাড়ায় পৌছানো যাবে।
সাইরিনির ইউগ্যামন
সাইরিনির ইউগ্যামন (Εὐγάμων ὁ Κυρηναῖος) ছিলেন একজন প্রাচীন গ্রিক কবি। কথিত আছে, টেলেগনি নামক মহাকাব্যটি ইউগ্যামনের রচনা। আলেকজান্দ্রিয়ার ক্লিমেন্টের মতে, তিনি কবিতাটি চুরি করেছিলেন কিংবদন্তি প্রাচীন কবি মিউসেয়াসের থেকে। এর অর্থ, ইউগ্যামন একটি দীর্ঘকালের প্রথাসিদ্ধ মহাকাব্যের একটি পাঠ লিপিবদ্ধ করেছিলেন। কথিত আছে, তিনি খ্রিস্টপূর্ব ৫৬৭/৬ খ্রিস্টাব্দের সমকালীন ব্যক্তিত্ব ছিলেন।
লেসলি ব্রাউন
প্রারম্ভিক জীবন
লেসলি সু ব্রাউন ১৯৫৭ সালের ২৯শে জুন নিউ ইয়র্ক অঙ্গরাজ্যের নিউ ইয়র্ক সিটিতে এক নৃত্যশিল্পী পরিবারে জন্মগ্রহণ করেন। তার মাতা ইসাবেল মিরো ব্রাউন ও পিতা কেলি কিংম্যান ব্রাউন (১৯২৮-১৯৮১) দুজনেই নৃত্যশিল্পী ছিলেন। তার মাতামহীর সু ব্রাউন ছিলেন মিসিসিপির একজন সম্মানিত নৃত্য শিক্ষক। তার নামানুসারেই ব্রাউনের মধ্যনাম সু রাখা হয়।
নৃত্য
১৯৭৬ সালে তিনি আমেরিকান বেলে থিয়েটার কোম্পানিতে সলোইস্ট হিসেবে যোগ দেন। ১৯৮৫ সালে তিনি ওয়াশিংটনে কেনেথ ম্যাকমিলানের রোমিও অ্যান্ড জুলিয়েট-এ জুলিয়েট চরিত্রে নৃত্য পরিবেশন করেন। ১৯৮৬ সালে প্রধান নৃত্যশিল্পী হয়ে ওঠেন। তিনি ১৯৯৩ সালে এই কোম্পানি থেকে অবসর নেন। পরবর্তীতে তিনি অতিথি ভূমিকায় কাজ করেন। তিনি নৃত্য পরিচালনা ও নৃত্য শিক্ষাদানের সাথেও জড়িত হন। ১৯৯৭ সালে তিনি নিউ ইয়র্ক সিটি ড্যান্স অ্যালিয়েন্সের পক্ষ থেকে অনন্য অবদানের পুরস্কার লাভ করেন।
অভিনয়
১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস দ্য টার্নিং পয়েন্ট চলচ্চিত্র নির্মাণ করেন। মূলত অভিনেত্রী গেলসি কার্কল্যাণ্ডের লেসলি চরিত্রে অভিনয়ের কথা থাকলেও পরে কার্কল্যাণ্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র নিজিন্‌স্কি (১৯৮০) ও ড্যান্সারস (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। দ্য রেড সুজ মঞ্চনাটক দিয়ে তার ব্রডওয়ে মঞ্চে অভিষেক হয়।
শাহ আবদুল করিম
উস্তাদ শাহ আবদুল করিম (১৫ ফেব্রুয়ারি ১৯১৬ - ১২ সেপ্টেম্বর ২০০৯) হচ্ছেন একজন বাংলাদেশী কিংবদন্তি সঙ্গীতশিল্পী, সুরকার, গীতিকার ও সঙ্গীত শিক্ষক। তিনি বাউল সঙ্গীতকে অনন্য উচ্চতায় নিয়ে গেছেন। কর্মজীবনে তিনি পাঁচশো-এর উপরে সংগীত রচনা করেছেন। বাংলা সঙ্গীতে তাঁকে "বাউল সম্রাট" হিসাবে সম্বোধন করা হয়। তিনি বাংলা সঙ্গীতে অসামান্য অবদানের জন্য বাংলাদেশ সরকার কর্তৃক ২০০১ সালে একুশে পদক পুরস্কারে ভূষিত হন।
শাজাহান খান
শাজাহান খান (জন্ম: ১ জানুয়ারি ১৯৫২) হলেন বাংলাদেশের একজন রাজনীতিবিদ এবং জাতীয় সংসদের সদস্য। তিনি বাংলাদেশ আওয়ামীলীগের সভাপতি মন্ডলীর সদস্য এবং সাবেক মন্ত্রী।
শাহ আবদুল করিম
প্রাথমিক জীবন
শাহ আবদুল করিম ইব্রাহিম আলী ও নাইওরজানের ঘরে ১৯১৬ সালের ১৫ ফেব্রুয়ারি সিলেটের সুনামগঞ্জ জেলার দিরাই উপজেলায় জন্মগ্রহণ করেন। তিনি খুব ছোটবেলায় তার গুরু বাউল শাহ ইব্রাহিম মাস্তান বকশ থেকে সঙ্গীতের প্রাথমিক শিক্ষা নেন। তিনি আফতাব-উন-নেসা কে বিয়ে করেন, যাকে তিনি সরলা নামে ডাকতেন। তিনি ১৯৫৭ সাল থেকে তার জন্মগ্রামের পাশে উজানধল গ্রামে স্থায়ীভাবে বসবাস করেন।
ভাটি অঞ্চলের মানুষের জীবনের সুখ প্রেম-ভালোবাসার পাশাপাশি তার গান কথা বলে সকল অন্যায়, অবিচার, কুসংস্কার আর সাম্প্রদায়িকতার বিরূদ্ধে। তিনি তার গানের অনুপ্রেরণা পেয়েছেন প্রখ্যাত বাউলসম্রাট ফকির লালন শাহ, পুঞ্জু শাহ এবং দুদ্দু শাহ এর দর্শন থেকে। যদিও দারিদ্র তাকে বাধ্য করে কৃষিকাজে তার শ্রম ব্যয় করতে কিন্তু কোন কিছু তাকে গান সৃষ্টি করা থেকে বিরত রাখতে পারেনি। তিনি বাউলগানের দীক্ষা লাভ করেছেন সাধক রশীদ উদ্দীন, শাহ ইব্রাহীম মাস্তান বকশ এর কাছ থেকে। তিনি শরীয়তী, মারফতি, দেহতত্ত্ব, গণসংগীতসহ বাউল গান এবং গানের অন্যান্য শাখার চর্চাও করেছেন।
শাজাহান খান
শিক্ষা ও প্রারম্ভিক জীবন
শাজাহান খান ১৯৫২ সালের ১লা জানুয়ারি মাদারীপুরে জন্মগ্রহণ করেন। তার পিতার নাম অ্যাডভোকেট মৌলভী আচমত আলী খান এবং মাতা তজন নেসা বেগম। তার পিতা আচমত ছিলেন একজন রাজনীতিবিদ, শিক্ষাবিদ, সমাজকর্মী এবং জাতীয় সংসদের সদস্য।
খান, ১৯৫৭ সালে মাদারীপুরের নুতন শহর সরকারি প্রাথমিক বিদ্যালয়ে তার শিক্ষা জীবন শুরু করেন এবং ১৯৬৬ সালে মাদারীপুরের ইউনাইটেড ইসলামিয়া উচ্চ বিদ্যালয় থেকে এসএসসি পরীক্ষা পাশ করেন। ১৯৬৮ সালে মাদারীপুর নাজিমউদ্দিন কলেজ (বর্তমান মাদারীপুর সরকারি কলেজ) থেকে এইচএসসি পরীক্ষায় উত্তীর্ণ হওয়ার পর ঢাকা বিশ্ববিদ্যালয়ের অধীনে সরকারি নাজিমউদ্দিন কলেজ থেকে স্নাতক ডিগ্রী অর্জন করেন।
শাহ আবদুল করিম
প্রকাশনা
বাউল শাহ আবদুল করিমের এ পর্যন্ত ৭টি গানের বই প্রকাশিত হয়েছে। তার মৃত্যুর কিছুদিন আগে সিলেট জেলা পরিষদ মিলনায়তনে তার রচনাসমগ্র (অমনিবাস)-এর মোড়ক উন্মোচিত হয়েছে। এছাড়াও সুমনকুমার দাশ সম্পাদিত শাহ আব্দুল করিম স্মারকগ্রন্থ (অন্বেষা প্রকাশন) তার মৃত্যুর পর প্রকাশিত হয়। এর আগে-পরে শাহ আবদুল করিমকে নিয়ে সুমনকুমার দাশের ‘বাংলা মায়ের ছেলে : শাহ আবদুল করিম জীবনী’ (অন্বেষা প্রকাশন), ‘সাক্ষাৎকথায় শাহ আবদুল করিম’ (অন্বেষা প্রকাশন), ‘শাহ আবদুল করিম’ (অন্বেষা প্রকাশন), ‘বাউলসম্রাট শাহ আবদুল করিম’ (উৎস প্রকাশন), ‘গণগীতিকার শাহ আবদুল করিম’ (উৎস প্রকাশন) প্রকাশিত হয়। সর্ব শেষ ২০১৬ সালে ঢাকার প্রখ্যাত প্রকাশনাসংস্থা প্রথমা থেকে প্রকাশিত হয় সুমনকুমার দশের ‘শাহ আবদুল করিম : জীবন ও গান’ বইটি। এ বইটি ইতোমধ্যেই একটি প্রামণ্য জীবনী হিসেবে বোদ্ধামহলে স্বীকৃতি আদায় করে নিয়েছে। এ বইটিতে করিমের নির্বাচিত বেশ কিছু গানও সংকলিত হয়েছে। শাহ আবদুল করিমের জীবনভিত্তিক প্রথম উপন্যাস সাইমন জাকারিয়া রচিত "কূলহারা কলঙ্কিনী" প্রকাশিত হয়েছে ২০১৭ খ্রিষ্টাব্দে।
সম্মাননা
বাউল শাহ আব্দুল করিম ২০০১ সালে একুশে পদক লাভ করেন। বাংলা একাডেমি তার দশটি গানের ইংরেজি অনুবাদ প্রকাশ করে। শাকুর মজিদ তাকে নিয়ে নির্মাণ করেছেন ভাটির পুরুষ নামে একটি প্রামাণ্য চিত্র। এছাড়াও সুবচন নাট্য সংসদ তাকে নিয়ে শাকুর মজিদের লেখা মহাজনের নাও নাটকের ৮৮টি প্রদর্শনী করেছে।
মৃত্যু
২০০৯ সালের ১২ই সেপ্টেম্বর বাউল সম্রাট শাহ আবদুল করিম মৃত্যু বরণ করেন। সেই দিন শনিবার সকাল ৭টা ৫৮ মিনিটে সিলেটের একটি ক্লিনিকে তিনি শেষ নিঃশ্বাস ত্যাগ করেন। সিলেটের নুরজাহান পলি ক্লিনিকে চিকিৎসাধীন আব্দুল করিমকে ১১ সেপ্টেম্বর শুক্রবার দুপুর থেকেই লাইফসাপোর্ট দিয়ে বাঁচিয়ে রাখা হয়ে ছিল।
শাজাহান খান
রাজনৈতিক জীবন
শাজাহান খান, ১৯৬৪ সালে হামিদুর রহমান শিক্ষা কমিশনের বিরুদ্ধে আন্দোলনে যোগদান করার মাধ্যমে ছাত্র রাজনীতি শুরু করেন। ছাত্র রাজনীতিতে তিনি বঙ্গবন্ধু শেখ মুজিবুর রহমানের আদর্শে অনুপ্রাণিত হন। তিনি ১৯৬৬-৬৭ এবং ১৯৬৭-৬৮ সালে মাদারীপুর উপবিভাগের ছাত্রলীগের নির্বাচিত সেক্রেটারি ছিলেন। এছাড়া তিনি নাজিমউদ্দিন কলেজের সাধারণ সম্পাদক এবং সহ-সভাপতি ছিলেন।
শাজাহান খান একজন মুক্তিযোদ্ধা, তিনি ১৯৭১ সালে যুদ্ধের সময় প্রথমে মুক্তিবাহিনী এবং পরে মুজিব বাহিনীর সদস্য ছিলেন। তিনি ভারতের দেরাদূনে মিলিটারি ট্রেনিং নেন।
খান সর্বপ্রথম ১৯৮৬ সালে স্বতন্ত্র প্রার্থী হিসেবে মাদারীপুর-২ আসন থেকে জাতীয় সংসদের সদস্য নির্বাচিত হন। একই আসন থেকে পরবর্তীতে বাংলাদেশ আওয়ামী লীগের মনোনয়নে তিনি ১৯৯১, ১৯৯৬, ২০০১, ২০০৮, ২০১৪ এবং ২০১৮ সালের নির্বাচনে সংসদ-সদস্য নির্বাচিত হন।
৩১শে জুলাই, ২০০৯ সালে নৌপরিবহন মন্ত্রী হিসেবে শপথ গ্রহণ করেন। নভেম্বর ২০১৩-তে, অন্তর্বর্তীকালীন মন্ত্রিসভায় তাকে নৌপরিবহন এবং মুক্তিযুদ্ধ বিষয়ক মন্ত্রনালয়ের মন্ত্রী হিসেবে দায়িত্ব দেওয়া হয়। জানুয়ারি ২০১৪ সালে জাতীয় নির্বাচনকে সামনে রেখে তিনি শুধুমাত্র নৌপরিবহন মন্ত্রীর কার্যভার গ্রহণ করেন।
সমালোচনা
শাজাহান খান বিভিন্ন সময়ে তার বক্তব্য ও অবস্থানের কারণে সমালোচনার মুখমুখি হয়েছেন। যদিও বিতর্কের মুখে তা প্রত্যাহার করেন । এছাড়া ২০১৬ সালে পরিবহন খাতে অনিয়মের জন্য তাকে অভিযুক্ত করে তার অপসারণ দাবি করা হয়েছিল। ২০১৮ সালের জুলাইয়ে ঢাকায় সড়ক দূর্ঘটনায় দুজন শিক্ষার্থীর মৃত্যুর পর মন্ত্রীর করা মন্তব্য সমালোচিত হয় এবং দেশের বিভিন্ন স্থানে শিক্ষার্থীরা শাজাহান খানের বিরুদ্ধে এবং সড়কে নৈরাজ্য দূরীকরণের জন্য বিক্ষোভ শুরু করে। এছাড়াও সড়ক দূর্ঘটনার পর বিভিন্ন সময় তার দোষী চালক ও পরিবহন শ্রমিকদের পক্ষে নমনীয় থাকার অভিযোগেও তাকে অনেকে অভিযুক্ত করে থাকেন।   নৌমন্ত্রীর এহেন আচরণে প্রধানমন্ত্রী শেখ হাসিনা তাকে আরো সংযত হয়ে কথা বলতে নির্দেশ দেন।
১৯৬৯ সালের ঢালিউড চলচ্চিত্রের তালিকা
১৯৬৯ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।
আব্দুল বাতেন জৌনপুরী
আব্দুল বাতেন জৌনপুরী সিদ্দিকী (عبد الباطن جونپوری صدّیقی; ১৯০০-১৯৭৩) ছিলেন একজন স্বনামধন্য ভারতীয় মুসলিম আলেম, লেখক ও শিক্ষাবিদ। তিনি বাংলা-কেন্দ্রিক তাইয়ুনী আন্দোলনের অনেক নেতাদের জীবনী রচনা করেছেন। এছারাও তিনি ময়মনসিংহের গফরগাঁয়ে কৃষক আন্দোলনের নেতৃত্ব দিয়েছিলেন, যার ফলশ্রুতিতে বাতেনিয়া মাদ্রাসা প্রতিষ্ঠা লাভ করে।
তাত্ত্বিক পরিকাঠামো
বিজ্ঞান ও দর্শনের আলোচনায় তাত্ত্বিক পরিকাঠামো বা তাত্ত্বিক প্রসঙ্গ-কাঠামো বলতে ইতিহাসের কোনও নির্দিষ্ট পর্বে জ্ঞান-বিজ্ঞানের কোনও বিশেষ শাখাতে অধীত বিষয়বস্তুগুলিকে কীভাবে অনুধাবন করা হয় এবং এতে ব্যবহৃত গবেষণা পদ্ধতি, বৈজ্ঞানিক অনুমিতি, বৈজ্ঞানিক তত্ত্ব ও গৃহীত আদর্শগুলির পেছনে কী ধরনের অন্তর্নিহিত সার্বজনীন দৃষ্টিভঙ্গি কাজ করে, সেই সংক্রান্ত কিছু তত্ত্বের সমষ্টিকে বোঝায়। কোনও গবেষক বা বিজ্ঞানী তাঁর বিশেষায়িত ক্ষেত্রের তাত্ত্বিক পরিকাঠামোর অধীনে থেকে কাজ করলে তাঁর সৃষ্টিকর্মগুলিকে সিদ্ধ বলে গণ্য করা হয়।
আব্দুল বাতেন জৌনপুরী
প্রারম্ভিক জীবন এবং পরিবার
আব্দুল বাতেন সিদ্দিকী ১৯০০ খ্রীষ্টাব্দে ব্রিটিশ ভারতের উত্তর-পশ্চিম প্রদেশে অবস্থিত জৌনপুরের মোল্লাটোলায় আব্দুল আউয়াল জৌনপুরী এবং ফকিরা বিবির ঘরে জন্মগ্রহণ করেন। এই পরিবারের পূর্বপুরুষ খলিফা আবু বকর বলে মনে করা হয় এবং পরিবারটি প্রায়শই বাংলা ও আসামে ইসলামী দাওয়াত দিতেন। তার বাবা ইসলামী সাহিত্যের ১২১টি কেতাবের অবদান রেখেছেন এবং আরমানিটোলার ঐতিহ্যবাহী হাম্মাদিয়া মাদ্রাসা প্রতিষ্ঠা করেছিলেন। সিদ্দিকীর দাদা কারামত আলী জৌনপুরী বাংলার মুসলমানদের সংস্কারে অবদান রেখেছিলেন।
পরবর্তী জীবন
জৌনপুরীর শিক্ষা তার নিজ শহরে শুরু হয়, তারপর ভারতজুড়ে বিভিন্ন ইসলামিক প্রতিষ্ঠানে তিনি অধ্যয়ন করেন। অধ্যয়ন শেষ করার পর, জৌনপুরী বাংলায় বসতি স্থাপন করেন, যা তার দাদা দ্বারা প্রতিষ্ঠিত তাইয়ুনী আন্দোলনের কেন্দ্রস্থল যেখানে তিনি প্রচুর অনুসারী অর্জন করেছিলেন। তিনি সক্রিয়ভাবে ধর্ম, শিরক ও বিদআতের বিরুদ্ধে প্রচার করেন।
জৌনপুরী উর্দুতে অসংখ্য বই লিখেছেন বলে জানা যায়, নিন্মে তার লেখা কয়েকটি বইয়ের নাম উল্লেখ করা হল:
ধর্মচক্র বিহার
ধর্মচক্র বিহার চট্টগ্রামের রাঙ্গুনিয়া উপজেলায় অবস্থিত একটি বিহার। ১৭২০ সালে আলীবর্দী খানের শাসনামলে এই অঞ্চলের বিত্তশালী তালুকদার বংশ প্রথম দিকে ছোট একটি বিহার নির্মাণ করেন যা ১৭৪০ সালে তিতন মুৎসুদ্দী নামের এক ব্যক্তি সংস্কার করেন। ১৯১০ সালে সদ্ধর্ম প্রাণ রসিক চন্দ্র তালুকদারের আর্থিক সহায়তায় বিহারটি ৩৭ ফুট উঁচু করে পূনঃনির্মাণ করা হয়।
স্থাপত্য শৈলী
বিহারটির অনেকটা আতা আকৃতির। বিহারের অভ্যন্তরে ইট ও সিমেন্ট নির্মিত ১১ ফুট উঁচু বুদ্ধ মূর্তি স্থাপিত আছে। বেদীতে বিভিন্ন প্রতিকৃতি অঙ্কিত আছে।
অবস্থান
ধর্মচক্র বিহার চট্টগ্রাম জেলার রাঙ্গুনীয়া থানাধীন ৪নং মরিয়ম ইউনিয়নের ১নং ওয়ার্ডের সৈয়দবাড়িতে অবস্থিত।
রাষ্ট্রীয় নারীবাদ
রাষ্ট্রীয় নারীবাদ হলো একটি রাষ্ট্র বা দেশের সরকার কর্তৃক সৃষ্ট বা অনুমোদিত নারীবাদ। এটি সাধারণত একটি নির্দিষ্ট কর্মসূচিকে নির্দিষ্ট করে। এই শব্দটি হেলগা হার্নিস নরওয়ের পরিস্থিতির বিশেষ প্রসঙ্গ দিয়ে তৈরি করেছিলেন, যেখানে ১৮৮০-এর দশকে সরকার সমর্থিত উদার নারীবাদের ঐতিহ্য ছিল এবং নর্ডিক দেশগুলির সরকার সমর্থিত লিঙ্গ সমতা নীতি নিয়ে আলোচনা করার সময় প্রায়শই ব্যবহৃত হয়, যা নর্ডিক মডেলের সাথে যুক্ত।  এই শব্দটি উন্নয়নশীল দেশগুলির প্রেক্ষাপটেও ব্যবহার করা হয়েছে, যেখানে সরকার তার নারীবাদের রূপ নির্ধারণ করতে পারে এবং একই সাথে বেসরকারি সংস্থাগুলিকে অন্য কোন নারীবাদী কর্মসূচির পক্ষে সমর্থন করতে নিষেধ করে। এই অর্থে নর্ডিক দেশগুলির মতো পশ্চিমা গণতন্ত্রে পাওয়া একটি উদার রাষ্ট্র নারীবাদের মধ্যে পার্থক্য করা সম্ভব, এবং কিছুটা বেশি স্বৈরাচারী রাষ্ট্র নারীবাদ, যা প্রায়ই ধর্মনিরপেক্ষতার সাথেও যুক্ত, যেমন পাওয়া যায় মধ্যপ্রাচ্যের কিছু দেশে।
সম্পর্কিত
নারীরা যারা রাষ্ট্রীয় নারীবাদ অধ্যয়ন করে, তারা বিভিন্ন সরকারি কর্মসূচির কার্যকারিতা এবং তারা কীভাবে তাদের অধিকার ও তাদের এলাকায় তাদের অবস্থার উন্নতি করে তা দেখে। কিছু গবেষক, যেমন এলিজাবেথ ফ্রিডম্যান, পরামর্শ দিয়েছেন যে, রাষ্ট্রীয় নারীবাদ সফল হওয়ার জন্য রাষ্ট্রের স্বাধীনভাবে কাজ করে এমন একটি শক্তিশালী নারী আন্দোলন থাকা অপরিহার্য। অস্ট্রেলিয়া ও নেদারল্যান্ডে যারা রাষ্ট্রীয় নারীবাদের প্রচারের সাথে জড়িত তাদের "ফেমোক্রেটস" বলা যেতে পারে।  জাপানের মতো শক্তিশালী কেন্দ্রীয় রাষ্ট্র ব্যবস্থার দেশগুলিতে নারীদের প্রতি নীতিগুলি পরীক্ষা করার জন্য রাষ্ট্রীয় নারীবাদের ধারণা প্রয়োগ করাও কার্যকর হতে পারে।
মধ্যপ্রাচ্য
১৯৮০-এর দশক এবং ১৯৯০ -এর দশকে, "মধ্যপ্রাচ্যের নারীবাদী কর্মী ও পণ্ডিতরা 'রাষ্ট্রীয় নারীবাদের' সীমা অতিক্রম করে এবং এর পুরুষতান্ত্রিক মাত্রা প্রকাশ করে।"
ডিক ব্রুগেম্যান
ডিক ব্রুগেম্যান (জন্ম ১৩ জুন, ১৯৪৭) একজন মার্কিন হার্ডলার। তিনি ১৯৭২ গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।
অগ্নিপুরাণ
অগ্নিপুরাণ (अग्नि पुराण, ) হল একটি সংস্কৃত ধর্মগ্রন্থ তথা হিন্দুধর্মের আঠারোটি মহাপুরাণের অন্যতম। পুরাণটিকে নানারূপে শৈব, বৈষ্ণব, শাক্ত ও স্মার্ত ধর্মগ্রন্থের শ্রেণিভুক্ত করা হয়। তবে এও মনে করা হয় যে, কোনও একটি নির্দিষ্ট সাম্প্রদায়িক ধর্মতত্ত্বের প্রতি পক্ষপাতিত্ব ব্যতিরেকেই এই পুরাণে সকল সম্প্রদায়ের মতামত উল্লিখিত হয়েছে।
পুরাণটির বিভিন্ন পাঠ পাওয়া যায়। তার মধ্যে কয়েকটি অন্যগুলির থেকে অনেকটাই আলাদা। প্রকাশিত পুথিগুলি ১২,০০০ অথবা ১৫,০০০ শ্লোক-সংবলিত মোট ৩৮২ বা ৩৮৩টি অধ্যায়ে বিভক্ত। অধ্যায়গুলি সম্ভবত বিভিন্ন শতাব্দীতে রচিত হয়েছিল। প্রাচীনতম পাঠটি সম্ভবত খ্রিস্টীয় সপ্তম শতাব্দীর পরে একাদশ শতাব্দীর আগে রচিত। কারণ, একাদশ শতাব্দীর গোড়ার দিকে পারস্যের পণ্ডিত আল-বিরুনি তাঁর স্মৃতিকথায় এই গ্রন্থটির কথা উল্লেখ করেছিলেন। অগ্নিপুরাণ গ্রন্থের নবীনতম স্তরটি সম্ভবত সপ্তদশ শতাব্দীর রচনা।
অগ্নিপুরাণ হল একটি মধ্যযুগীয় বিশ্বকোষ। বিভিন্ন ধরনের বিষয় এই গ্রন্থে আলোচিত হয়েছে। মরিজ উইন্টারনিৎজ ও লুডো রোচারের মতো গবেষকের মতে, এই গ্রন্থের "৩৮২ বা ৩৮৩টি অধ্যায়ের উপজীব্য প্রকৃতপক্ষে যা কিছু এবং সব কিছু"। এমনকি এটির বিশ্বকোষতুল্য অসাম্প্রদায়িক শৈলীটি দেখে হোরাস হেম্যান উইলসন প্রমুখ ঊনবিংশ শতাব্দীর ভারততত্ত্ববিদ এটিকে আদৌ পুরাণ পদবাচ্য বলা যায় কিনা, সেই প্রশ্নও তুলেছিলেন। এই পুরাণের আলোচ্য বিষয়গুলির মধ্যে রয়েছে বিশ্বতত্ত্ব, পৌরাণিক কাহিনি, রাজবংশ-বৃত্তান্ত, রাজনীতি, শিক্ষাব্যবস্থা, মূর্তিলক্ষণ, করব্যবস্থা-সংক্রান্ত তত্ত্ব, সেনা সংগঠন, যুদ্ধের যথার্থ কারণ-সংক্রান্ত তত্ত্ব, মার্শাল আর্টস কূটনীতি, স্থানীয় আইন, রাষ্ট্রীয় প্রকল্পের রূপায়ণ, জলবণ্টন পদ্ধতি, গাছপালা, ঔষধ, নকশা ও স্থাপত্য, রত্নতত্ত্ব, ব্যাকরণ, ছন্দোবিজ্ঞান, কাব্য, খাদ্য ও কৃষি, অনুষ্ঠানপদ্ধতি, ভূগোল ও মিথিলার (অধুনা বিহার ও পার্শ্ববর্তী রাজ্যসমূহ) পর্যটন-সহায়িকা, সাংস্কৃতিক ইতিহাস এবং আরও অনেক কিছু।
ইতিহাস
এই গ্রন্থের প্রাচীনতম অংশটি সম্ভবত খ্রিস্টীয় সপ্তম শতাব্দীর পরের রচনা। একাদশ শতাব্দী নাগাদ এই গ্রন্থের একটি পাঠ প্রচলিত ছিল। ব্যাকরণ ও অভিধান-সংক্রান্ত অধ্যায়গুলি সম্ভবত দ্বাদশ শতাব্দীতে প্রক্ষিপ্ত হয়। ছন্দোবিজ্ঞান-সংক্রান্ত অধ্যায়গুলি অবশ্য ৯৫০ খ্রিস্টাব্দের আগেই এই গ্রন্থভুক্ত হয়েছিল। কারণ, এই গ্রন্থে দশম শতাব্দীর পণ্ডিত হলায়ুধ রচিত পিঙ্গলসূত্র গ্রন্থের উল্লেখ পাওয়া যায়। কাব্য-সংক্রান্ত অংশটি সম্ভবত ৯০০ খ্রিস্টাব্দের পরে এবং তন্ত্রের সারসংক্ষেপ সম্ভবত ৮০০ থেকে ১১০০ খ্রিস্টাব্দের মধ্যবর্তী কোনও এক সময়ের রচনা।
অগ্নিপুরাণের অনেকগুলি পাঠান্তর পাওয়া যায়। সেই কারণে এই পুরাণটিকে ভারতীয় পৌরাণিক সাহিত্যের বিবর্তনের জটিল কালপঞ্জির একটি উদাহরণ মনে করা হয়। গ্রন্থের অধ্যায় ও শ্লোকসংখ্যা এবং নির্দিষ্ট বিষয়গুলি বিভিন্ন পুথিতে ভিন্ন ভিন্ন। ডিমিট ও ভ্যান বুইটেনেনের মতে, প্রত্যেকটি পুরাণের পুথিগুলি রচনাশৈলীর দিক থেকে বিশ্বকোষতুল্য এবং কবে, কোথায়, কেন এবং কে সেগুলি রচনা করেছিলেন তা নির্ধারণ করা দুঃসাধ্য:
"অধুনা লভ্য পুরাণগুলি স্তর অনুযায়ী বিন্যস্ত সাহিত্য। শিরোনাম-যুক্ত প্রত্যেকটি রচনা আনুক্রমিক ঐতিহাসিক যুগগুলিতে অসংখ্য সংযোজনের মাধ্যমে বর্ধিত উপাদান-সমৃদ্ধ। এই কারণে কোনও পুরাণেরই একটি নির্দিষ্ট রচনাকাল নেই। (...) এগুলি দেখে মনে হয় যেন এগুলি এক-একটি গ্রন্থাগার যেখানে গ্রন্থের নতুন নতুন খণ্ড ক্রমাগত যুক্ত হয়ে চলেছিল। তবে এই সংযোজন বইয়ের তাকের শেষ প্রান্তে করা হয়নি, করা হয়েছিল এলোমেলোভাবে।"
- কর্নেলিয়া ডিমিট ও জে. এ. বি. ভ্যান বুইটেনেন
গঠনশৈলী
প্রকাশিত পুথিগুলি ৩৮২ বা ৩৮৩টি অধ্যায়ে এবং ১২,০০০ থেকে ১৫,০০০ শ্লোকে বিভক্ত। এই পুরাণভুক্ত অনেক বিষয়ই নির্দিষ্ট অধ্যায়ে গ্রন্থিত হয়েছে। কিন্তু রোচার বলেছেন, এগুলি "একের পর এক গ্রন্থভুক্ত হয়েছে সামান্যতম যোগসূত্র বা এক অধ্যায় থেকে অন্য অধ্যায়ে উত্তরণের পারম্পর্য রক্ষা ব্যতিরেকেই"। আবার অন্যদিকে একই বিষয় অগ্নিপুরাণের বিভিন্ন অংশে বর্ণিত হয়েছে। এই জাতীয় বিষয়গুলির একটি হল মূর্তিলক্ষণ আলোচনা।
সংস্করণ ও অনুবাদ
১৮৭০-এর দশকে অগ্নিপুরাণের প্রথম মুদ্রিত সংস্করণটি সম্পাদনা করেছিলেন রাজেন্দ্রলাল মিত্র (কলকাতা: এশিয়াটিক সোসাইটি অফ বেঙ্গল, ১৮৭০-১৮৭৯, ৩ খণ্ডে; বিবলিওথিকা ইন্ডিকা, ৬৫, ১-৩)। সমগ্র বইটিতে দশ লক্ষের কিছু কম গ্রাফিম ব্যবহৃত হয়েছিল।
১৯০৩-০৪ সালে অগ্নিপুরাণের মন্মথনাথ দত্ত কর্তৃক একটি অনুবাদ দুই খণ্ডে প্রকাশিত হয়।
বিষয়বস্তু
অগ্নিপুরাণের লভ্য পুথিগুলি বিশ্বকোষতুল্য। গ্রন্থের প্রথম অধ্যায়েই এই ধরনের ব্যাপ্তির কথা উল্লিখিত হয়েছে। এই পুরাণে উল্লিখিত কয়েকটি বিষয় হল:
বরুড়া সুন্নিয়া কামিল এমএ মাদ্রাসা
বরুড়া সুন্নিয়া কামিল এমএ মাদ্রাসা কুমিল্লা বরুড়া উপজেলার একটি উল্লেখযোগ্য আলিয়া মাদ্রাসা। এটি ১৯৫২ সালে স্থানীয় ইসলামি শিক্ষানুরাগী ব্যক্তিবর্গ কর্তৃক প্রতিষ্ঠিত হয়েছে। বর্তমানে এটি ইসলামি আরবি বিশ্ববিদ্যালয় অধিভুক্ত কামিল মাদ্রাসা। মাদ্রাসাটির দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের নিয়ন্ত্রণে পরিচালিত হয়ে থাকে। এটি বাংলাদেশ সরকার কর্তৃক এমপিওভুক্ত মাদ্রাসা এবং ইআইআইএন নাম্বার ১৫৫১৬৪। মাদ্রাসার বর্তমান অধ্যক্ষের নাম মুফতি আলী আকবর ফারুকী।
ইতিহাস
বরুড়া মাদ্রাসা ১৯৫২ সালে স্থানীয়ভাবে বরুড়া উপজেলার উপশহর বাজারে প্রতিষ্ঠা করা হয়। মাদ্রাসা প্রতিষ্ঠার অল্প সময়ের মধ্যেই পূর্ব পাকিস্তান কর্তৃপক্ষের নিকট থেকে অনুমতি প্রাপ্ত হয় এবং পূর্ব পাকিস্তান মাদ্রাসা শিক্ষাবোর্ডের আওতাধীন হয়। এরপরে মাদ্রাসাটিতে দাখিল শ্রেণী অনুমতি মনজুর হয়, পরবর্তীতে দাখিল শ্রেণীর শিক্ষার্থীদের নিয়ে আলিম শ্রেণী মনজুরপ্রাপ্ত হয়। এরপরে মাদ্রাসার শিক্ষা কাঠামো ও ফলাফলের ভিক্তিতে ফাজিল ও কামিল শ্রেণী অনুমতিপ্রাপ্ত হয়।
সর্বপ্রথম মাদ্রাসাটি ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্ত হয়। তখন বাংলাদেশের  ১,০৮৬টি ফাযিল (স্নাতক) ও ১৯৮টি কামিল (স্নাতকোত্তর) মাদ্রাসা ইসলামী বিশ্ববিদ্যালয়ের (ইবি) অধিভুক্ত হয়েছিলো, এতে করে মাদ্রাসাসমূহ ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি এই বিশ্ববিদ্যালয়ের অধিভুক্ত হয়।
শিক্ষা কার্যক্রম
এই কামিল মাদ্রাসায় ইবতেদায়ী থেকে শুরু করে কামিল শ্রেণী পর্যন্ত পাঠদান করা হয়। মাদ্রাসার দাখিল ও আলিম শ্রেণীতে বিজ্ঞান ও মানবিক উভয় শাখাতেই পাঠদান করা হয়। এছাড়াও মাদ্রাসার ফাজিল শ্রেণীতে আল কুরআন ও আল হাদিস বিভাগ নিয়ে পড়াশোনার সুযোগ রয়েছে। মাদ্রাসার শিক্ষার্থীদের জন্য লাইব্রেরি নির্মাণ করা হয়েছে, যাতে শিক্ষার্থীরা এখানে এসে পড়াশোনা করতে পারে। এছাড়াও মাদ্রাসার ফাজিল ও কামিল শ্রেণীর শিক্ষার্থীদের এই লাইব্রেরি থেকে বই বিতরণ করা হয়।
রাজবন বিহার
অবস্থান
রাঙামাটি শহরের প্রাণকেন্দ্রে বিহারটি অবস্থিত হলেও শহরের যান্ত্রিক কোলাহল এখানে অনুপস্থিত। কাকচক্ষু জলে ঘেরা কাপ্তাই হ্রদ আর সবুজ বনানীর ছায়ায় অবস্থিত রাজবন বিহার। রাঙামাটির রিজার্ভ বাজার লঞ্চ ঘাট থেকে জলপথে এবং স্টেডিয়ামের পাশ্ববর্তী সড়ক পথে পাঁচ মিনিটেই বিহারে পৌঁছানো যায়। পর্যটকদের বিহার চত্ত্বরে মাথায় টুপি, বোরকা কিংবা ঘোমটা এবং পায়ে সেন্ডেল, জুতা ইত্যাদি পরে প্রবেশ নিষেধ।
সুদর্শন বিহার
সুদর্শন বিহার চট্টগ্রামের রাউজান থানায় অবস্থিত সব থেকে বড় বিহার বলে স্থানীয়দের কাছে এটি বড় কেয়াং নামে পরিচিত। বিহারটির সঠিক প্রতিষ্ঠাকাল নিয়ে বিতর্ক থাকলেও এটি হতবর্ষী প্রাচীন একটি বিহার। বিহারে রক্ষিত শ্বেত পাথরে সর্ববৃহৎ বুদ্ধ মূর্তিটি ৩ ফুট ৬ ইঞ্চি উচ্চতাবিশিষ্ট। ১৯৭১ সালে বাংলাদেশের মহান মুক্তিযুদ্ধের সময় এই বিহার থেকে শ্বেত পাথরের এবং চন্দন কাঠের অনেকগুলো বুদ্ধ মূর্তি লুট হয়ে যায়। ১৯৮৩-৮৪ সালে থাই সরকারের অনুদানে তিনটি সুবিশাল বুদ্ধ মূর্তি স্থাপন করা হয়। এর মধ্যে বড় মূর্তিটির ওজন প্রায় ২০ টন।
অবস্থান
সুদর্শন বিহার চট্টগ্রাম জেলার রাউজান থানার ১০নং পূর্ব গুজরা ইউনিয়নের ৩নং ওয়ার্ডে অবস্থিত।
মমতা দেবী
মমতা দেবী একজন ভারতীয় ঝাড়খণ্ডের একজন  রাজনীতিবিদ এবং ভারতীয় জাতীয় কংগ্রেসের সদস্য  ।তিনি রামগড় ও ঝাড়খণ্ড বিধানসভার সদস্য ।
রিক অ্যাস্টলি
রিচার্ড পল অ্যাস্টলি (জন্ম ৬ ফেব্রুয়ারি ১৯৬৬) হলেন একজন ইংরেজ গায়ক, গীতিকার ও রেডিও ব্যক্তিত্ব, যিনি কয়েক দশক ধরে সঙ্গীতজগতে সক্রিয় ছিলেন। তিনি ১৯৮০-এর দশকে বিশ্বব্যাপী খ্যাতি অর্জন করেন, তার সিগনেচার গান "নেভার গনা গিভ ইউ আপ", "টুগেদার ফরএভার" এবং "হোয়েনেভার ইউ নিড সামবডি" সহ একাধিক জনপ্রিয় গান ছিলো। তিনি ৬ বছর বিরতির পর ২০০০-এর দশকে পূর্ণ-সময়ে সঙ্গীতে ফিরে আসেন। নিজ সঙ্গীত কর্মজীবনের বাইরে অ্যাস্টলি মাঝে মাঝে রেডিও ডিজে ও পডকাস্টার হিসাবে কাজ করেছেন।
ল্যাঙ্কাশায়ারে জন্মগ্রহণ ও বেড়ে ওঠা অ্যাস্টলি স্কুল ছাড়ার পর সোল ব্যান্ড এফবিআই-এর ড্রামার হিসেবে একজন সঙ্গীতশিল্পী হয়ে ওঠেন। তিন বছর পর তিনি প্রযোজনা ত্রয়ী স্টক আইটকেন ওয়াটারম্যানের সাথে তার কর্মের মাধ্যমে খ্যাতি অর্জন করেন; তিনি তাদের সাথে ১৯৮৭ সালের অ্যালবাম হোয়েনইভার ইউ নিড সামবডি প্রকাশ করেন, যা বিশ্বব্যাপী ১.৫২ কোটি কপি বিক্রি হয়। তার প্রথম একক গান "নেভার গনা গিভ ইউ আপ" ২৫টি দেশে শীর্ষ জনপ্রিয় একক ছিল যা ১৯৮৮ সালে সেরা ব্রিটিশ একক জন্য ব্রিট পুরস্কার জিতে। তাঁর ১৯৮৮ সালের একক "টুগেদার ফরএভার" ইউএস বিলবোর্ড হট ১০০-এর শীর্ষে থাকা তাঁর দ্বিতীয় একক হয়ে ওঠে ও ইউকে সিঙ্গেল চার্টে শীর্ষ দশে পৌঁছানোর মাধ্যমে তাঁর আটটি গানের মধ্যে একটি হয়ে উঠে। টাইটেল ট্র্যাকটি সাতটি দেশে এক নম্বর একক ছিল এবং এটি যুক্তরাজ্যে এ নম্বরে পৌঁছেছে। ১৯৮৮ সালে, অ্যাস্টলি তার প্রথম অ্যালবাম হোল্ড মি ইন ইওর আর্মস-এর সাথে পেশাজীবন শুরু করেন। প্রধান একক "শি ওয়ান্টস টু ড্যান্স উইথ মি" ছিলো অ্যাস্টলির প্রথম একক যা তিনি নিজেই লিখেছেন এবং এটি বিশ্বব্যাপী শীর্ষ ১০ হিট হয়ে উঠে।
১৯৯১ সালে, অ্যাস্টলি স্টক আইটকেন ওয়াটারম্যান ছেড়ে চলে যান এবং তার সঙ্গীতের জীবন ডান্স-পপ থেকে দূরে ও সোলের দিকে নিয়ে যান, যা তিনি তার অ্যালবাম ফ্রি (১৯৯১) এবং বডি অ্যান্ড সোল-এ (১৯৯৩) অনুসন্ধান করেছিলেন। তাঁর ১৯৯১ সালের একক "ক্রাই ফর হেল্প" ছিল অ্যাস্টলির শেষ একক যা মার্কিন যুক্তরাষ্ট্র বা যুক্তরাজ্যের মধ্যে শীর্ষ ১০-এ পৌঁছায়। ১৯৯৩ সালে, অ্যাস্টলি তার তৎকালীন সঙ্গীর সাথে সময় কাটাতে ও তাদের মেয়েকে লালন-পালনের দিকে মনোনিবেশ করার জন্য সঙ্গীত থেকে অবসর নেন। তিনি ২০০ সালে সঙ্গীত শিল্পে ফিরে আসেন এবং ২০০১ সালে একক "স্লিপিং" এবং কিপ ইট টার্ন অন অ্যালবাম প্রকাশ করেন। চার বছর পর, অ্যাস্টলি তার কভার অ্যালবাম পোর্ট্রেট প্রকাশ করে।
তার সংক্ষিপ্ত অবসর গ্রহণের সময়, অ্যাস্টলি বিশ্বব্যাপী আনুমানিক ৪ কোটি রেকর্ড বিক্রি করেন। রিকরোলিং মিম শুরু হওয়ার এক বছর পর, এমটিভি ইউরোপ মিউজিক অ্যাওয়ার্ড ২০০৮-এ ইন্টারনেট ব্যবহারকারীদের দ্বারা অ্যাস্টলিকে "এখন পর্যন্ত সেরা অভিনয়" হিসেবে ভোট দেওয়া হয়। তার "নেভার গনা গিভ ইউ আপ" গানটি ২০২১ সালের জুলাই মাসে ১০০ কোটি ভিউতে পৌঁছেছে, এটি ১৯৮০-এর দশকের চতুর্থ গানে পরিণত হয়েছে যা এই মাইলফলক ছুঁয়েছে (মাইকেল জ্যাকসনের "বিলি জিন", আ-হা এর "টেক অন মি" এবং "সুইট চাইল্ড ও" গান এন' রোজেস দ্বারা 'মাইন' এগুলোর পেছনে)।
প্রারম্ভিক জীবন
অ্যাস্টলি তার পরিবারের চতুর্থ সন্তান, ল্যাঙ্কাশায়ারের নিউটন-লে-উইলোতে ১৯৬৬ সালের ৬ ফেব্রুয়ারিতে জন্মগ্রহণ করেন। তার বয়স যখন পাঁচ বছর তখন তার মা-বাবার বিবাহবিচ্ছেদ ঘটে এবং অ্যাস্টলিকে তার বাবা হোরেস অ্যাস্টলি লালন-পালন করেন। অ্যাস্টলি তার মা সিনথিয়া অ্যাস্টলির সাথে খুব ঘনিষ্ঠ যোগাযোগ রেখেছিলেন, যিনি তার বাবার থেকে কয়েক যোজন দূরে থাকতেন। তার বাবাই যে তার মাকে বাড়ি থেকে বের করে দিয়েছিলেন তা জানার পর, অ্যাস্টলি তার বাবার থেকে নিজেকে দূরে সরিয়ে নেন। ১০ বছর বয়সী অ্যাস্টলি একটি স্থানীয় গির্জার গায়কদলের গান গাইতে শুরু করেন, যা তার সঙ্গীতের প্রতি ভালোবাসার সূচনা করে।
১৯৮৫-১৯৮৬: স্টক আইটকেন ওয়াটারম্যানের সাথে চুক্তি স্বাক্ষর
১৯৮৫ সালে অ্যাস্টলি গিটারে মরিসের সাথে এফবিআই নামে একটি সোল ব্যান্ডের সাথে ড্রামার হিসাবে পারফর্ম করে। তারা ছিল একটি সুপরিচিত স্থানীয় ব্যান্ড যারা তাদের নিজস্ব রচনাকৃত সঙ্গীত পাব এবং ক্লাবে পরিবেশন করত। যখন এফবিআই-এর প্রধান গায়ক ব্যান্ড ছেড়ে চলে যান, এবং মরিস হেয়ারড্রেসিংয়ে তার কর্মজীবনে মনোনিবেশ করতে চলে যান, তখন অ্যাস্টলি প্রধান কণ্ঠশিল্পী হওয়ার প্রস্তাব পান। এটি তখন ঘটেছিলো যখন তিনি রেকর্ড প্রযোজক পিট ওয়াটারম্যানের নজরে পড়েন, যিনি তাকে পিট ওয়াটারম্যান লিমিটেড (পিডব্লিউএল) রেকর্ডিং স্টুডিওতে কাজ করার জন্য লন্ডনে আসতে প্ররোচিত করেন, এবংআরসিএ রেকর্ডস তার রেকর্ড প্রকাশ করে। স্টক আইটকেন ওয়াটারম্যান (এসএডব্লিউ) নামে পরিচিত মাইক স্টক, ম্যাট আইটকেন ও পিট ওয়াটারম্যানের প্রযোজনা দলের তত্ত্বাবধানে অ্যাস্টলিকে রেকর্ডিং প্রক্রিয়া সম্পর্কে শেখানো হয়েছিল এবং তার ভবিষ্যত কর্মজীবনের জন্য প্রস্তুত করা হয়েছিল, অনুমিতভাবে রেকর্ডিং স্টুডিও "টি বয়" হিসাবে শুরু হয়েছিল। অ্যাস্টলিকে "টেপ অপ" হিসাবে নিয়োগ করার কারণ ছিল তার লজ্জা কাটিয়ে উঠার জন্য। এসএডাব্লিউ একজন গিটারিস্ট/গীতিকার হিসাবে মরিস সহ বেশিরভাগ এফবিআইকেও নিয়োগ দেয়।
১৯৮৭-১৯৮৯: সাফল্য
তার প্রথম একক ছিল "হোয়েন ইউ গনা", এটি তিনি লিসা ফাবিয়েনের সাথে যৌথভাবে প্রকাশিত এবং ফিল হার্ডিং ও ইয়ান কার্নো প্রযোজনা করেছিলেন। "আমরা রিকের সাথে প্রথম পর্যায়ে ছিলাম, যখন তার সাথে কী করতে হবে তা কেউই জানত না," হার্ডিং স্মরণ করে বলেন। "ধারণাটি ছিল তাকে ক্লাবগুলোয় পরিচয় করানো... [কিন্তু গানটি] ক্যাপিটল রেডিওতে তার জন্য দরজা খুলে দিয়েছে।" গানটি ১৯৮৭ সালের মে মাসে মুক্তি পায় এবং কোনো প্রচার ছাড়াই নেদারল্যান্ডে ১৭ নম্বরে এবং বেলজিয়ামে ২০ নম্বরে স্থান পায়।
অ্যাস্টলির পরবর্তী একক ছিল "হোয়েনেভার ইউ নিড সামবডি", যা অক্টোবরে মুক্তি পায়। এককটি ছিল একটি পুনর্ব্যবহৃত স্টক আইটকেন ওয়াটারম্যান গান, যা মূলত ১৯৮৫ সালে ও'চি ব্রাউন দ্বারা রেকর্ড করা হয়েছিল, যা স্টক বলে যে অ্যাস্টলির অপ্রত্যাশিতভাবে বিশাল বিশ্ব সাফল্যের প্রেক্ষিতে শক্তিশালী ফলো-আপ উপাদান সংগ্রহের তাড়ায় পুনরুত্থিত হয়েছিল। এটি একটি সফল ইউরোপীয় হিট হয়ে ওঠে, পশ্চিম জার্মানি এবং সুইডেন সহ সাতটি দেশে ১ নম্বরে পৌঁছে। এটি যুক্তরাজ্যেও ৩ নম্বরে পৌঁছে। এটি উত্তর আমেরিকায় মুক্তি পায়নি।
১৯৮৭ সালের নভেম্বরে অ্যাস্টলির লেখা চারটি গান সম্বলিত অ্যালবাম হোয়েনেভার ইউ নিড সামবডি, যুক্তরাজ্য এবং অস্ট্রেলিয়ায় প্রথম ও মার্কিন যুক্তরাষ্ট্রে ১০ নম্বরে পৌঁছে। এটি যুক্তরাজ্য এবং কানাডায় ৪× প্লাটিনাম ও মার্কিন যুক্তরাষ্ট্রে ২× প্লাটিনাম প্রত্যয়িত হয়েছিল। হোয়েনেভার ইউ নিড সামবডি বিশ্বব্যাপী ১.৫২ কোটি কপি বিক্রি হয়, যা অ্যাস্টলিকে বছরের সর্বোচ্চ বিক্রিত ব্রিটিশ গায়ক বানায়।